
ДО ОБЩИНСКИ СЪВЕТ – ГР.РАЗЛОГ 
 
П Р Е Д Л О Ж Е Н И Е
от
адв. Иван Йорданов Димитров -
Председател на Общински съвет – гр. Разлог
 
ОТНОСНО: Приемане на Етичен кодекс на общинските съветници от Общински съвет – Разлог. 
 
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,  
 
Настоящият проект на Етичен кодекс на общинските съветници от Общински съвет -  гр.Разлог е разработен съгласно новосъздадената с измененията на чл.36, ал.2 от ЗМСМА. Общинските съветници вече имат правно задължение да осъществяват дейността си при спазване правилата на етичния кодекс, което означава, че нарушенията, извършени от тях, могат да имат правни последици, т.е. за нарушенията могат да бъдат налагани санкции на общинските съветници по ред и условия, предвидени в Етичния кодекс. В изменението на чл.48, ал.2 от ЗМСМА се предвижда създаването на постоянна комисия по етика, поради което в Преходните и заключителните разпоредби на Етичния кодекс се предвижда изменение на Правилника за организацията и дейността на Общинския съвет, неговите комисии и взаимодействието ме с общинска администрация, мандат 2023- 2027 г. 
 Целта на приемането на Кодекса е изпълнение на чл.21, ал. 4 от ЗМСМА, с която правна норма се въвежда задължение на общинските съвети да приемат Етичен кодекс на общинските съветници. Цели се още дефиниране на основни етични норми и определяне стандартите на поведение на общинските съветници. Приемането на Етичен кодекс на общинските съветници на Общински съвет Разлог ще регулира обществените отношения, свързани с етичните норми в обществото. Приемането на Етичен кодекс на Общински съвет Разлог не е свързано с изразходване на финансови и други средства от бюджета на общината или средства на ЕС.  
[bookmark: _GoBack] На основание чл. 26, ал.4 от Закона за нормативните актове, настоящият проект на Етичен кодекс, ведно с мотивите към него, беше обявен на 12.05.2026 г. на интернет страницата на Община Разлог, раздел Общински съвет, подраздел – Проект на нормативни актове, както и на Портала за обществени консултации към Министерски съвет. В 30-дневен срок от дата на публикуването бе предоставена възможност на всички заинтересовани лица да изразят предложения и становища по проекта, в този срок, не са постъпили становища и предложения по проекта. Изготвена бе и публикувана справка по чл.26, ал. 5 от Закона за нормативните актове.  
 
Предвид гореизложеното и на основание чл. 21, ал. 4 от ЗМСМА, и във връзка с чл.76, ал.3, чл.79 от Административнопроцесуалния кодекс, предлагам Общински съвет – гр. Разлог да вземе следното  
Р Е Ш Е Н И Е :
 
Общински съвет – гр.Разлог приема Етичен кодекс на общинските съветници към Общински съвет – гр.Разлог.   
 
МОТИВИ: Приемането на Етичен кодекс е продиктувано от необходимостта да се приведе в изпълнение настъпилите изменения в законодателството и по-конкретно в ЗМСМА, публикувани в брой 38 от 09.05.2025 г. на Държавен вестник. Съгласно измененията на чл.21, ал.4 от ЗМСМА, се въвежда задължение на общинските съвети да приемат Етичен кодекс на общинските съветници. Тези законодателни изменения настъпват в условията на нарастващи очаквания от страна на гражданите за по-висока прозрачност и отчетност в работата на органите на местното самоуправление, както и в контекста на европейските стандарти за етика в публичния сектор.  
Приемането на Етичен кодекс на Общински съвет Разлог ще доведе до редица положителни резултати, свързани с подобряване на етичните стандарти, прозрачността и ефективността на местното самоуправление. Чрез създаването на единни стандарти за етично поведение ще се подобри координацията и взаимодействието между съветниците, което ще доведе до по-ефективно и конструктивно управление. Освен това кодексът ще допринесе за укрепване на доверието в институциите, повишаване на професионализма на общинските съветници и създаване на устойчива етична култура в местното самоуправление.

Настоящето решение се прие на основание чл. 21, ал. 4 от ЗМСМА, и във връзка с чл.76, ал.3, чл.79 от Административнопроцесуалния кодекс, предлагам Общински съвет – гр. Разлог; Като взе предвид настъпилите изменения в ЗМСМА, публикувани в брой 38 от 09.05.2025 г. на Държавен вестник. 

Приложения: 
  
1. Проект на  Етичен кодекс на общинските съветници към Общински съвет – 
гр.Разлог;  
2. Справка по чл. 26, ал.5 от ЗНА;  
3. Извлечение от интернет страницата на Община Разлог; 
4. Извлечение от страницата на Министерски съвет – Портал на Обществени 
консултации; 
 
 
С уважение,  
Адв. Иван Димитров  
Председател на Общински съвет – гр. Разлог 

